description: Страната е вторa в света по смъртни случаи заради мръсния въздух, само на крачка след първия в черната класация - Украйна

title: Кашлям, следователно съм в България

maintext:
Автомобилният трафик е един от основните виновници за високото замърсяване на въздуха в София и други градове в България
© Юлия Лазарова
И в предишни свои доклади агенцията на ООН предупреждава, че фините прахови частици от автомобилите, електроцентралите и други източници убиват 3 милиона души по света всяка година. Но в това последно проучване СЗО за първи път класира данните си, разпределени по държави.
България е на второ място по смъртни случаи на глава от населението заради мръсен въздух.Това показва последната класация на държавите на Световната здравна организация.Второто място в непрестижната класация България печели със 118 смъртни случаи на 100 хиляди. Страната е изпреварена само от Украйна, където жертвите на мръсния въздух са 120 на 100 хил. На трето място е Беларус, а на четвърто – Русия. Причините са фините прахови частици в градовете, които стават все по-сериозен проблем, като според стандартите на Световната здравна организация 92% от населението живее в държави със мръсен въздух над допустимите нива.Основните източници на праховите частици с диаметър под 10 микрона са автомобилите, битовото отопление и индустрията и енергетиката. А това до което водят са болести от астма до рак на белия дроб.В проучването си СЗО прави класиране по държави, като прилага и интерактивни карти по региони . Китай заема десето място в настоящата класация на СЗО със 76 смъртни сличая на 100 хил. души, а Индия е на място 27. Според тази класация най-добре се диша в Исландия, Финландия и Канада.В Германия през въпросната година смъртните случай са над 26 хил. а в САЩ – над 38 хил. В този разрез България е на по-задни позиции заради малобройното си население, като жертвите на мръсния въздух през 2012 г. са били 8634.Близо 90% от всички смъртни случаи заради мръсен въздух са в страни с ниски и средни доходи, предимно в райони от Югоизточна Азия и западната част на Тихия океан. Близо 94% от тези смъртни случаи се дължат сърдечно-съдови заболявания, удар, белодробно заболяване и рак. Основният проблем са малките фини прахови частици от 2.5 микрона, известни като PM2.5, които проникват в белите дробове и са замърсителят на въздуха, който най-директно е свързан с повишен риск от смърт.До момента анализите показват, че в нашия климатичен пояс колкото по-голяма е бедността, толкова по-мръсен е градския въздух. Географските и метеорологичните особености също са от значение, като мъглива София е инкубатор на фини прахови частици, докато в един дъждовен Копенхаген се диша по-свежо, отколкото в южната част на континента, където има засушавания. Иран например е на 16 позиция по общ брой смъртни случай, като от части причина са прашните бури.Като държава членка на Европейския съюз България е длъжна да спазва и определени европейски нива на качеството на въздуха, като в градовете, в които повече от 35 дни в годината нивата на фини прахови частици са над допустимите норми трябва да разполагат и да изпълняват определени планове за действие, като в тази категория попадат 29 общини на територията на страната. В страната има 50 станции, които мерят въпросните нива, като около 10 обикновено влизат в нужните норми, тъй като се намират по планините. През лятото на миналата година Европейската комисия заведе дело стещу България в Съда на Европейския съюз заради високите нива на фините прахови частици, като тя е една от 16-те, които не спазват стандартите.Решаването на проблема се оказва доста трудно, като плановете на общините остават в голяма степен пожелания на хартия, тъй като мерките в тях, като например ограничаването на печките на дърва, стриктния контрол върху изправността на автомобила или ограничаването на движението в центъра на града, биха намалили популярността на всеки кмет.Анализите в страната показват, че основен причинител на фини прахови частици в България е битовото отопление, като ТЕЦ-вете поне изпускат прах на голяма височина във въздуха. В София пък основен виновник за лошия въздух е транспортът. Други източници са ремонтните дейности и разнасянето на фина прах от тях. От голямо значение са и зелените площи, като липсата им се отразява на качеството на въздуха, който дишаме. Една от експертизите по безпрецедентното дело за въздуха на Пловдив, от есента на 2011 г., например показа, че зелените площи в града са близо два пъти по-малко от стандартите, като при норматив от 20 кв.м на човек Пловдив е заделил по 11 квадрата.


description: Министерството на транспорта е разработило промени в нормативната уредба, които предвиждат автогарите в страната да имат категории. "До това решение...

title: Автогарите ще бъдат категоризирани

maintext:
[Редацкия]
"До това решение се стигна, след като няколко месеца експерти от администрацията и представители от бранша обсъждаха различни варианти за създаването на нова система, която да гарантира предоставянето на качествени автогарови услуги за гражданите и превозвачите", обясняват от ведомството.
Критериите за трета категория са почти идентични със съществуващите минимални задължителни изисквания, на които трябва да отговарят автогарите в страната.
Предвижда се всички автогари да имат безжичен интернет, интернет страница и телефон за връзка.
Министерството на транспорта е разработило промени в нормативната уредба, които предвиждат автогарите в страната да имат категории.Оттам допълват, че новите изисквания няма да създадат допълнителни тежести за собствениците на автогари, които ще бъдат разпределени в три категории.За първа и втора категория са въведени допълнителни критерии, свързани с удобствата и комфорта на пътниците в самата автогара, охрана, езиците, на които се предоставя информация по телефона и в интернет страницата, обучен персонал. От съобщението се разбира, че въз основа на категоризацията ще бъде изготвена и методика за определяне на цените на предоставяните услуги на автогарите. Към момента те се формират свободно независимо от големината на автогарата и предлаганите в нея услуги.Министерството предлага да се въвеждат и мерки за сигурност във всички автогари и да се повишават достъпността и удобствата за хората с увреждания и намалена подвижност.

fasttext_language: bg


description: След вота за Brexit очакванията са за растеж от 1.8% за тази година и от 1% за следващата

title: Британската търговска камара намали рязко прогнозите си за икономиката

maintext:
© Reuters
от
Според търговската камара на страната несигурността относно преговорите за британското напускане на ЕС ще "задушат изгледите за растеж", а потребителите ще свият разходите си. Така Обединеното кралство ще бъде много близо до рецесия, но ще я избегне.
Британската търговска камара прави първата си прогноза от референдума насам и предупреждава, че ма
43.8
2018
Въпреки че индивидуалните бизнеси продължават да
силни търговски условия, цялостната картина подсказва за предстоящо рязко забавяне на британския ръст", казват от
Тя призовава правителството да определи ясни срокове за преговорите с ЕС и да наблегне на инфраструктурните проекти и на новите ядрени инвестиции.
Данни от началото на месеца показват, че секторът на услугите, който съставлява близо 80% от британската икономика, се е съживил през август след рязък спад през юли, непосредствено след вота за напускате на ЕС. Според анализатори силният растеж, който върна сектора до нивата му отпреди референдума, означава, че Великобритания вероятно ще избегне рецесията.
BDO,
98.7
97.9.
95.0,
Brexit
BDO.
Standard & Poor's също предупреждава, че изгледите за възстановяване на британската икономика след вота за Brexit може да се окажат мираж, тъй като несигурността относно бъдещите отношения с ЕС се отразява на бизнес инвестициите. "Макар някои скорошни новини да са окуражаващи, смятаме, че те не отразяват мрачните по-дългосрочни изгледи за икономиката", твърдят от рейтинговата агенция, цитирани от Reuters.
Британската търговска камара намали прогнозите си за растежа на британската икономика след вота за Brexit. Очакванията сега са за ръст от 1.8% за тази година в сравнение с прогнозите за 2.2% през март и1% през 2017 г. в сравнение с 2.3%, пише ВВС.Същевременно отделен доклад на бизнес условията от счетоводната група BDO твърди, че оптимизмът се завръща, след като стигна тригодишно дъно миналия месец.кар да не очаква рецесия, компаниите все още осмислят резултатите от британския вот за излизане от съюза. Бизнес групата заявява, че на практика очаква икономиката на страната да се свие смлрд. паунда до края наг. в сравнение с прогнозите преди референдума. Но посочва, че обезценяването на паунда от вота насам ще подобри британските позиции във външната търговия.регистриратБританската търговска камара.Бизнес групата е национално сдружение на 52 акредитирани търговски камари във Великобритания, представляващи над 100 000 бизнеса. По време на британския референдум за ЕС тя реши да не агитира за нито една от двете страни, тъй като членовете й бяха разделени.Същевременно индексът за бизнес оптимизъм накойто разглежда растежа в период от шест месеца напред, се вдигна доотТова е над нивата откоито индикират началото на условия за рецесия. "След непосредствения страх отбизнесът става по-уверен, тъй като започва да осъзнава, че за повечето от нас ситуацията е обичайна", твърдят отНо допълват, че продължаващата несигурност и вероятните дългосрочни щети при излизане от единния пазар ще продължават да оправдават подкрепата на правителството за растежа."Управляващите трябва да поставят приоритет на възползването от ниските разходи за вземането на заем, за да инвестират в инфраструктура и да защитят растежа на икономиката на фона на приближаването ни до преговорите за излизането от ЕС", обобщават от BDO.


description: През 2018 г. ще бъде приета глобална обвързваща договореност по управлението на мигрантските и бежанските потоци; Нов закон, който да гарантира качеството на вината и спиртните напитки, е подготвен от Министерскя съвет и е пуснат за публично обсъждане до 29 септември; Правителството отпусна 300 хил. лева, които ще бъдат предоставени на Република Македония за справянето с щетите от наводненията в Скопие и Тетово на 6 и 7 август; Членовете на надзорния съвет на здравнaта каса поискаха да получават възнаграждения, като се отмени регулацията в Закона за здравното осигуряване, според която те не получават заплати; Лоша организация на работата в лечебните заведение е причината за образуването на опашки от пациенти заради тестването на системата за идентификация

title: Вечерни новини: 20 септември

maintext:
Мисията наблюдатели на ОССЕ на парламентарните избори в Русия обяви, че има подобрение в прозрачността и реда на гласуване, но е регистрирала множество нарушения при броенето на гласовете. Законовата база е достатъчна за провеждане на избори, но избирателният процес негативно е повлиян от ограничаването на основни свободи и политически права, плътен контрол над медиите и тормоз над гражданското общество, пише в предварителния доклад. В интернет се появиха видеозаписи на груби нарушения, в които членове на комисии тъпчат с бюлетини урните или машините за електронно гласуване. Записите са от специалните камери за следене онлайн честността на гласуването, с каквито поради недостиг на средства бяха оборудвани около една трета от секциите.
Оплакванията от неприятни миризми в Русе продължават и след като регионалната екоинспекция наложи мерки срещу "Монтюпе". Това обявиха от компанията, след като миналата седмица предприятието за алуминиеви автомобилни части беше обвинено, че замърсява въздуха. РИОСВ-Русе наложи максималната глоба от 500 хил. лв. и принуди дружеството да затвори 108 вентилационни отвора в хале 3 на завода. В позиция на индустриалния директор на "Монтюпе" Микаел Бризон се казва, че множеството оплаквания за неприятни миризми продължават да постъпват и в периода след така нареченото "разрешаване на проблема" и затварянето на вентилационните отвори, което е довело до значително намаляване на производството. Според него срещу компанията се води очерняща кампания и се манипулира общесвеното мнение. "Ние управляваме заводи в цял свят, но за първи път сме въвлечени в такъв порочен кръг. Това ни кара да се съмняваме в действителното намерение на България да привлича чуждестранни инвеститори от световен ранг", посочва Бризон.Българската стартъп екосистема за пръв път ще има възможност да се състезава с най-успелите стартиращи компании в Централна и Източна Европа. Събитието Central European Startup Awards (CESA) цели да свърже бизнеса и идеите на предприемачите в Полша, Чехия, Сърбия, Словения, Хърватия, Румъния, Унгария, а от тази година и България, където инициативата се организира от Асоциацията на българските лидери и предприемачи (ABLE). Състезанието се провежда в два кръга. Заинтересованите да подкрепят българските стартъпи с най-голям потенциал в една или повече от десетте категории могат да ги номинират до 24 септември на cesawards.com/categories. На следващия етап жури от успели български предприемачи и видни представители на стартъп общността ще реши кои са най-добрите номинации във всяка категория. След това публиката отново ще бъде подканена да вземе активно участие, като гласува онлайн за предпочитания стартъп в периода между 13 и 20 октомври."Софарма" организира годишна среща с инвеститорите, на която ще бъде представена и новата интернет страница на групата. Срещата ще се проведе в конферентния център на "Софарма" "Бизнес тауърс", София, на 7 октомври, става ясно от съобщение до борсата, където се търгуват акциите на фармацевтичната компания. "Каним всички заинтересовани лица да заявят желание за участие до 30 септември 2016 г. на електронен адрес irevents@sopharma.bg или на телефон (02) 8134 319, за да получат регистрационна форма. Местата са ограничени", се казва в съобщението.Иван Ангелов и Росен Василев са победителите в конкурса за CFA стипендии, който Българската фондова борса (БФБ - София) организира за трета поредна година, съобщи Investor.bg. БФБ - София ще подпомогне двамата кандидати при явяването на изпит за първо ниво на професионалната акредитация Chartered Financial Analyst (CFA), като покрие таксите им за регистрация за изпита. Росен Василев е на 26 години, завършил е бакалавърска степен в България, а през август получава диплома за магистър по финанси в Холандия. В момента работи като финансов анализатор в IBM. Иван Ангелов има бакалавърска степен "Финанси" от УНСС и е завършил магистратура "Финансов мениджмънт". В момента е на стаж в Българската фондова борса, след като през лятото преминава успешно инициативата "Карол семестър".


description: В свят с негативни лихви и задушаващи регулации възможността за големи институционални инвеститори сами да организират и договарят дългосрочни заеми става все по-привлекателна

title: Частно пласиране на дълг - добре забравеното старо

maintext:
Типичните инвеститори в такъв клас инструменти най-често са институции с дългосрочен хоризонт на инвестиране като застрахователи, пенсионни фондове и асет мениджърите, които ги обслужват
© KAI PFAFFENBACH
Както разгледахме в предишната наша статия " http://www.capital.bg/biznes/vunshni_analizi/2016/05/02/2753168_novi_iztochnici_na_sveji_pari_finansirashtite_fondove /) от 2 май 2016 г., близо осем години по-късно след съдбовния септември 2008 г. световната и европейската политика, икономика и финанси живеят в един "post-Lehman" свят. В Европа това беше началото на края на монопола на банките във финансирането на бизнеса и появяването на нови играчи на пазара. Същевременно европейските капиталови пазари не са достатъчно развити и интегрирани, за да успеят да запълнят този вакуум. Подобно разместване е съпътствано и с разработването (а и преоткриването) на нови инструменти, чрез които най-икономично и ефикасно да се разпредели кредит към средни и големи предприятия, които търсят евтино и дългосрочно финансиране, подобно на това, което могат да получат на капиталовите пазари, но същевременно да го комбинират с гъвкавостта, скоростта на организиране и липсата на публичност, типична за банковите заеми.Частното пласиране на дълг представлява средно- и дългосрочно дългово финансиране между компания (най-често нетъргувана на регулиран пазар) и един или няколко професионални инвеститора (напр. застрахователни компании, фондове и асет мениджъри). Този заем се договаря директно между заемополучателя и инвеститорите, като функциите на банките са чисто административни (най-често, но не винаги, те действат като първоначален заемодател, като веднага прехвърлят заема на крайните инвеститори). Дългът може да е както под формата на заем, така и под формата на поименни облигации в зависимост от спецификите на транзакцията и най-вече (както ще видим по-долу) от особеностите на местното законодателство.Особеност на този вид дълг е, че той не се предлага публично и в двете си форми (заем и ценна книга), обичайно е необезпечен, както и неликвиден (тоест възможността за трансфер на вторични пазари е ограничена и кореспондира с "buy and hold" стратегията на инвеститорите в този инструмент). Важен момент е и пласирането на заема или облигациите – то е при максимални усилия ("best efforts"), без поемане на твърд ангажимент от страна на банката организатор, което значително намалява разходите по транзакцията за заемополучателя. Допълнително преимущество за инвеститорите (а и за заемополучателите) е възможността за лесно предоговаряне на клаузи от договора, както и поддържането на тесен контакт между краен инвеститор и заемополучател, което не е типично за публично набиране на дълг.Типичните инвеститори в такъв клас инструменти най-често са институции с дългосрочен хоризонт на инвестиране като застрахователи, пенсионни фондове и асет мениджърите, които ги обслужват. В свят с негативни лихви частното пласиране на дълг отлично подхожда на тяхната нужда за дългосрочно финансиране на пенсионните и застрахователните им задължения. Липсата на ликвидност (сравнена с относително по-високата степен на ликвидност на публично търгуваните облигации) се компенсира от по-високата доходност по лихвите. Освен това тези институции имат нужния персонал, който може сам да оцени кредитоспособността на техните заемополучатели. Същевременно фактът, че заемът не се предоставя публично, дава възможност детайлите по него да се договорят спрямо специфичните нужди на заемодателите, нещо невъзможно при публично емитиране на облигации и други дългови инструменти.Американската система за частно пласиране на дълг представлява най-дълбокият пазар на дългови инструменти от подобен тип. Подобни емисии ценни книги нямат нужда от допълнително разкриване на информация по силата на чл. 506 (б) от Регулация Д на Закона за ценните книжа на САЩ. Основните инвеститори в подобна емисия са почти изключително застрахователни компании, сроковете на заем достигат понякога дори до 30 години, а емисии достигат до милиард долара. Частното пласиране на дълг в САЩ е под формата на издаване на поименни облигации, инкорпорирани като приложение и рефериращи към клаузите на договор за покупка на облигации. Подобно пласиране на дълг е частно (т.е. не е публично и не изисква регистрация при Комисията за ценни книжа на САЩ), когато е отправено само към "акредитирани инвеститори", които се определят по два критерия - професионални инвеститори (банки, застрахователи, инвестиционни фирми) и имотно състояние.В Европа Германия е смятана за пример за развит европейски пазар на частно пласиран дълг чрез местния инструмент Schuldscheindarlehen, който, буквално преведен, означава "заем, засвидетелстван със сертификат за задлъжнялост". Този дългов инструмент е хибриден по своя характер и доби изключителна популярност на пазарите извън Германия през последните години (около 40% от рекордните над 20 млрд. пласиран дълг за миналата година), като беше използван и от българската държава през декември 2013 г. за емисия от 290 млн. евро. Популярността му на германския пазар се дължи до голяма степен и на фактa, че по международните счетоводни стандарти този вид дълг, за разлика от облигациите, не се отчита по своята пазарна цена (mark to market), а по своята счетоводна стойност (book value). Същевременно във връзка с регулаторните изисквания този вид дълг се отчита като ликвиден по смисъла на местните закони, въвели CRD IV и Solvency II. Ключово преимущество е и че Schuldschein отговаря на критериите за обезпечение в операциите на банките от еврозоната с ЕЦБ.Частно пласиране на дълг под формата на облигации по българското право е уредено в ЗППЦК и ТЗ. Член 4 на ЗППЦК дефинира "публично предлагане" като информация, "адресирана до 100 и повече лица или до неопределен кръг лица в каквато и да е форма и чрез каквито и да е средства". Ако предлаганите инструменти се представят и маркетират на група инвеститори под този праг, каквато е и практиката при частно пласиране, се прилагат разпоредбите на Търговския закон за издаване на непублична емисия облигации.За съжаление процедурата по емитиране на подобни облигации се отличава със своята липса на гъвкавост, изразена в изискването емитентът да има специфична корпоративна форма - акционерно дружество, наличие на законоустановени реквизити по отношение на записването и съдържанието на условията по облигациите, нуждата от обявяване в Търговския регистър на емитирането на частния дълг, участието на банка и инвестиционен посредник и др.Тъй като по същество частното пласиране на дълг е нишов инструмент, който наподобява експозиции на капиталов пазар без последствията от допълнителни регулации, той би станал по-достъпен (т.е. по-евтин за емитентите му) само при увеличаване на инвеститорската база. Създаването на паневропейски пазар за частно пласиране на дълг с подобен профил и софистицираност като чл.506 (б) от Регулация Д на Закона за ценните книжа на САЩ е една от целите, поставени от Европейската комисия в представения от нея амбициозен план за Съюз на капиталовите пазари през есента на миналата година. Такъв пазар би улеснил и набирането на подобен клас дългови инструменти и от европейски държави с неразвито законодателство и пазар за частно пласиране на дълг като България.Паралелно с дискусиите в европейските институции започна и процесът по изготвянето на стандарти и списъци с най-добри практики от браншови организации като Международната асоциация на капиталовите пазари (ICMA) и Организацията на заемните пазари (LMA). През лятото на тази година LMA публикува и първите стандартизирани документи в двете форми на дълг (заем и поименна облигация), като целта е развитието на пазара и утвърждаването на този алтернативен клас дълг като неизменна част от инвестиционния портфейл на големите инвеститори в Европа. Този стандартизиран договор за частно пласиране на дълг е подчинен на правото на Англия и Уелс (което е валидно приложимо право по смисъла на Регламент 593/2008 относно приложимото право по договорите) за членки на ЕС и ЕЕА, като очакването е, че тази унификация ще катализира използването (а и поемането от местни инвеститори) на подобни инструменти и на по-малки пазари като българския.


description: Италианската финансова институция ще емитира допълнителни акции и ще продаде част от активите си

maintext:
Под ръководството на новия си главен изпълнителен директор Жан-Пиер Мустие Unicredit започна задълбочен стратегически преглед на дейността и активите си
[Unicredit]
Италианската банка Unicredit ще опита да набере 16 млрд. евро капитал чрез емисия на допълнителни акции и продажба на активи, сред които вероятно ще бъдат италианското й подразделение за онлайн банкиране Fineco Bank, предава Reuters, като се позовава на два запознати с темата източника.Най-голямата финансова институция в страната според размера на активите си вече набира оферти за подразделението си за управление на активи Pioneer , като освен това води преговори и за продажбата на дела си от 40.1% от капитала на полската банка Pekao на най-големия местен застраховател PZU. През юли Unicredit, която в България е собственик на Уникредит Булбанк, продаде 10% от акциите си в Pekao на институционални инвеститори срещу 749 млн. евро. Пак тогава италианската група се раздели и с 10% от FinecoBank срещу 328 млн. евро , като продължава да държи 55% от онлайн брокера.Коефициентите на капиталова адекватност на Unicredit изостават спрямо тези на няколко от конкурентите й, като ще бъдат допълнително подкопани от предвидената продажба на значителна част от портфейла й от нередовно обслужвани кредити на обща стойност 51 млрд. долара, отбелязва Reuters. Според един от източниците на агенцията продажбата на проблемните вземания е от ключово значение за определянето на размера на капиталовия недостиг на италианската банка. Причината е, че подобни сделки с нередовни заеми обикновено се сключват при цена под балансовата стойност на експозициите, което носи загуби за продавача. По информация на италиански медии Unicredit може да продаде 20 млрд. долара брутни необслужвани кредити. От банката са отказали коментар пред Reuters.През август запознати с темата източници коментираха, че капиталовата дупка в баланса на групата се оценява на 7-8 млрд. евро, припомня агенцията."Unicredit работи върху продажбата на Pekao, Fineco и Pioneer, за да ограничи увеличението на капитала до 5-6 млрд. евро", посочва един от източниците, което показва, че разделянето с различни активи може да донесе до 10 млрд. евро.Делът на италианската финансова институция в Pekao се оценява на 3.1 млрд. евро по текущи пазарни цени, а собствеността й във Fineco към момента е на стойност 1.7 млрд. евро. Според източници на Reuters Unicredit иска да получи 3 млрд. долара от продажбата на Pioneer.Групата, която през юли започна задълбочен стратегически преглед на дейността и активите си под ръководството на новия си главен изпълнителен директор Жан-Пиер Мустие , е в процес на разделяне и с някои по-малки активи. Сред тях например беше дейността с обработка на картови плащания, която Unicredit продаде преди месец срещу 500 млн. евро, припомня още агенцията.Друг източник на Reuters посочва, че има "голяма вероятност" FinecoBank също да бъде обявена за продажба. Според анализатори обаче пред евентуална такава сделка има сериозно препятствие, тъй като близо половината от приходите на подразделението за онлайн банкиране идват от облигации за 9 млрд. евро, които то е купило от групата майка. В момента тези книжа не са рисково претеглени, тъй като Unicredit контролира FinecoBank, поради което не се отчитат при определянето на регулаторните мерки по отношение на зависимостта на онлайн звеното от дългово финансиране (leverage) или на концентрацията на риск в баланса му. При смяна на собственика обаче това ще се промени, което може да натежи на оценката на FinecoBank, посочват анализаторите.Единият от източниците на Reuters коментира още, че след като представи новия си бизнес план през ноември, Unicredit ще предприеме бързи стъпки в посока увеличаване на капитала, за да избегне припокриване с продажбата на акции от страна на конкурентната Monte dei Paschi di Siena.


description: Съвременна динамика, но малко драма в новия "Бен Хур"

title: Бързи и благородни

maintext:
СЮЖЕТ
Младият еврейски принц Юда Бен Хур е предаден от доведения си брат, среща Христос, прикован е за няколко години в галера като роб, накрая се изправя срещу враговете си в бойно надбягване с колесници.
НАКРАТКО
Енергичен летен филм, предимно за подрастваща публика. Еднакво далече от всякаква класика и от "Гладиатор".
оценка
* * и 1/2 от 5
още от същото
"Exodus: Богове и царе"
Версията от 1959 г. с Чарлтън Хестън отдавна е свещен холивудски пример как големите пари правят големия спектакъл. 11-те му оскара досега са само изравнявани (от "Титаник" и "Завръщането на краля"). Счита се, че 10-минутното финално надбягване с колесници е сложило основите на модерния екшън, колкото и преследването с коли в "Булит". Бил е най-скъпият филм за времето (с нещастните днес $15 млн. бюджет), с 10 хиляди реални статисти, впрегнати 2500 коне и ангажирани около 200 художници и скулптори в декора и украсата. Но и с малката тайна, че за режисьор е взет майсторът на психологическата драма Уилям Уайлър, направил личните отношения и конфликти да предпоставят спетакъла, а не да са придатък към него. Драмата от Уайлър, зрелището с колесниците и мачо харизмата на Хестън вкупом слепват легендата там. От това триединство новата версия (Ben Hur) е на ниво само в зрелището. Драмата е декламативна и външна, а иначе добрият английски актьор Джак Хюстън (внук на Джон) е с интелектуална мекота, би могъл да играе и Христос във филма.Романът на генерал Лу Уолъс от 1880 г. е най-продаваната американска книга на времето, театралният спектакъл по нея се е играл 21 години (до 1920) на Бродуей, още нямата му версия от 1925 г. с Роман Наваро е била във формат суперпродукция. Във всички тях, както и в колоса на Уайлър от 1959, християнството е превъзхождащата религия. Но днес политическата коректност и расовото разнообразие означават и по-широка аудитория в салоните. За режисьор е ангажиран казахът и доказан кинетичен стилист Тимур Бекмамбетов ("Нощна стража", 2006, в Русия; "Неуловим" с Анджелина Джоли, 2008, в Холивуд). Последното, което би трябвало да търсим във филмите му, са нюанси и актьорски психологизъм.Разказът зад кадър е от Морган Фриймън, той е и в действието като прагматичен африканец, треньорът на Юда по каране на колесници. Учи го, че ако не може да бие римляните на площада, може да го направи на хиподрума. Като не забравя сам да заложи в злато за това. За да бъде бързо разпознат, Христос (Родриго Санторо) се явява като дърводелец и казва без връзка с действието "Обичай врага си!". Диспутът на предателския доведен брат и фанатичен римски патриот (Тоби Кебел) с Бен Хур е по съвременния въпрос "ти май бъркаш мира със свободата...". Бекмамбетов доставя това, за което е нает - колесниците летят и се блъскат като в "Бързи и яростни", морската битка е с камера отблизо и през очите на роба в галерата. 3D-то малко помага на въвличането, повече подчертава дигиталността на спектакъла.


description: Производството е за престъпления по служба и безстопанственост

title: Прокуратурата разследва бившия ректор на Медицинския университет

maintext:
Според данните бившият ректор проф. Ваньо Митев (в средата с червената тога) е ходил на командировки от Доминикана до Сеул и от Оман до Токио.
© ГЕОРГИ КОЖУХАРОВ
Според прокуратурата действията на проф. Митев нарушават законите за висшето образование и финансовото управление в публичния сектор.
Софийска градска прокуратура ще разследва управлението на Медицинския университет - София, при предишния му ректор проф. Ваньо Митев. Досъдебното производство ще продължи два месеца и е образувано заради данни за престъпления по служба и безстопанственост, които се съдържат в предварителния одитен доклад на висшето учебно заведение. Докладът е от инспектората на ведомството, а министър Миглена Кунева обяви, че го изпраща на държавното обвинение, ДАНС и финансовата инспекция.Според съобщението на прокуратурата един от проблемните моменти в управлението на бившия ректор е този, че той е предприел действия за премахване на сградата на Студентски стол №8 чрез провеждане на открита процедура на избор на изпълнител. Имотът обаче е публична държавна собственост и за да бъде премахната сградата, трябва да има решение на правителството, което да я преобразува в частна държавна собственост. Областният управител също е изразил подобно становище, но въпреки това проф. Митев не се е съобразил.Следователите ще трябва да разгледат и договорите за обучение на чужди студенти в центровете на университета в Швейцария, Германия и Кипър. През периода от 2014 до 2016 г. университетът е провеждал там изнесено обучение срещу заплащане на 146 студенти, които са приети само с тест за владеене на английски език, а не с изпити по биология и химия, каквато е практиката в медицинските специалности. Студентите са плащали такси от 1000 евро годишно, а след втората година е трябвало да се обучават в България, но вече срещу такса от 8000 евро. Според прокуратурата казусът нарушава законите за висшето образование и финансовото управление в публичния сектор.Данните за безстопанственост пък се извеждат и от констатациите за изразходвани бюджетни средства за командировки на бившия ректор до Доминиканската република, Москва, Иркутск, Чили, Оман, Хавана, Токио, Йокохама, Киото, Сеул и др., без да има реална възвращаемост за университета, се казва в съобщението на Софийската градска прокуратура.Според обвинителите предмет на разследването ще бъде и закупуването на лек автомобил с висока проходимост за университета - Range Rover Sport 4х4, през 2014 г. на стойност 177 108 лв.Ако прокуратурата докаже нарушения, бившият ректор може да изтърпява ефективно наказание до пет или осем години за всяко от двете обвинения, да бъде глобен до 5000 лева за безстопанственост или да му бъде забранено да изпълнява определени държавни длъжности, ако бъде осъден за престъпление по служба.Както "Капитал" писа, в одита е отбелязано още, че през последните две години само една строителна фирма, независимо дали самостоятелно или в консорциум, е извършвала строителните и ремонтните работи на територията и в имотите на университета на стойност 26.5 млн. лв. Компанията е от орбитата компании на "Вайс профил", която се смята за близка до ДПС.


description: Спекулантите се въздържат от резки движения преди срещата на Фед. Спрямо японската се търгува почти без промяна от понеделник на нива 101.83. Еврото...

title: Доларът остава стабилен спрямо основните валути

maintext: Спекулантите се въздържат от резки движения преди срещата на Фед. Спрямо японската се търгува почти без промяна от понеделник на нива 101.83. Еврото също се търгува без големи отклонения от 1.1174 долара. Доларовият индекс, който следи представянето спрямо шест основни валути, е надолу с минималните 0.04%. И на валутния пазар, както и при останалите, инвеститорите очакват резулатите от срещите на Фед и японската централна банка.Информацията е актуална към 10.15 часа


description: Подаването на поръчки ще продължи до 19 ноември. Компанията излиза на борсата с цел да набере минимум от 783 хил. лв., а в зависимост от активността...

title: Във вторник започна записването на акции на "Алтерко"

maintext:
Главния изпълнителен директор на "Алтерко" Димитър Димитров
[Редакция]
Подаването на поръчки ще продължи до 19 ноември. Компанията излиза на борсата с цел да набере минимум от 783 хил. лв., а в зависимост от активността на инвеститорите сумата може да достигне 3.1 млн. лв.
Главният изпълнителен директор Димитър Димитров разясни инвестиционната стратегия на компанията на среща с потенциални инвеститори. Тя включва инвестицията в развоен център и производството на продуктите от вида "интернет на нещата", които включват интелигентния часовник MyKi, системата за управление на дома SHE и др. Компанията няма да изостави основния бизнес, който е свързан с телекомуникациите.
Новите акции на борсата ще достигнат 10% от капитала на емитента, като мажоритарната собственост остава в Димитров и другия основен акционер Светлин Тодоров.


description: Предварителните данни на НСИ потвърждават експресните, публикувани в средата на август. Спрямо предходното тримесечие растежът е 0.7%. По текущи цени...

title: БВП на България е нараснал с 3% на годишна база през второто тримесечие

maintext: Предварителните данни на НСИ потвърждават експресните, публикувани в средата на август. Спрямо предходното тримесечие растежът е 0.7%. По текущи цени БВП възлиза на 21.961 млрд. лв. В същото време производителността на труда забавя своя темп на прираст спрямо предходните тримесечия. Така за периода април-юни БВП на един зает се увеличава с 1.4% на годишна база. За сравнение, през същия период на 2015 г. този показател растеше с 2.6%.


description: Петролът поскъпна в очакване на ограничаване на предлагането

maintext:
© ALESSIA PIERDOMENICO
Възстановяване на загубите
На борсата в Париж САС 40 напредна с 1.31%, поведен от акциите на автопроизводителите. Емисията на Peugeot поскъпна с 2.65%, а тази на Renault покачи цената си с 2.39%. Акциите на стоманопроизводителя ArcelorMittal отчетоха 2.41% повишение, прекъсвайки серия от понижения.
Надеждите на Венецуела
WTI поскъпна с 1.26% до 44.17 долара за барел, а сортът брент поскъпна с 1.05% до 46.25. Поскъпването беше подкрепено и от новини за сблъсъци около пристанища в Либия, през които се изнася суровината.
Това отслаби долара
Оптимизмът се завърна на европейските борси, след като индексите изгубиха между процент и процент и половина през мината седмица. По-евтините акции върнаха инвеститорите към пазара, което бе отчетено и от индексите. Общоевропейският индекс Euro Stoxx 600 отчете повишението от 1.04% към 17:00 ч. българско време, като се насочи към първа успешна сесия в последните 10. С толкова се покачи и FTSEurofirst.DAX нарасна с 0.76%, възстановявайки част от загубите, натрупани в петък. RWE оглави поскъпващите емисии. Акациите на енергийната компанията поскъпнаха с 2.68%, като освен общия ръст на пазара положителен ефект оказа и поскъпването на петрола. Акциите на Deutsche Bank се задържаха ниско, губейки 1.42%. На банката може да се наложи да заплати 14 млрд. долара глоба за търговията си със инструменти, структурирани върху ипотечни заеми, преди финансовата криза в САЩ през 2008 г.FTSE 100 се покачи с 1.29%, като отново се устремява към най-високите си стойности за годината. Суровинните акции записаха силна сесия, като емисията на Anglo American поскъпна с 6.32%, а книжата на Glencore отчетоха 4.38% повишение. Сините чипове в Европа като цяло бяха на зелено, като Euro Stoxx 50 се покачи с 1.07%. Акциите на Intesa Sanpaolo поскъпнаха с 2.78%, а италианската петролна компания ENI изгуби 1.55% въпреки поскъпването на суровината.Дотам се стигна, след като президентът на Венецуела Николас Мадуро заяви, че ОПЕК е на път да договори ограничаване на производството. Членовете на организацията вероятно са преодолели търканията помежду си, като вече търсят подкрепа за фиксиране на предлагането и с големите производители извън нея. Срещата на организацията е насрочена за 26 септември и ще продължи два дни.Златото поскъпна с 0.59% до 1 317 долара за тройунция, а цената на среброто нарасна с 2.26% до 19.288. В сряда Комитетът за операции на открития пазар към Фед решава дали лихвите в икономиката ще бъдат повишени.Който се понижи срещу останалите водещи валути по време на сесията в понеделник, а индексът му спадна с 0.38% до 95.69. Еврото поскъпна с 0.19% до 1.1176, а британският паунд напредна с 1.3068 до 0.65. Швейцарският франк остана почти непроменен, котирайки се на 0.9800 за долар, а йената поскъпна с 0.61% до 101.66.


description: В началото на търговската сесия индексите се понижиха с около процент. Всички 30 емисии в DAX отчитат понижение. Най-голямо то е акциите на Deutsche...

title: Червен понеделник за европейските борси и ново дъно за Deutsche Bank

maintext: В началото на търговската сесия индексите се понижиха с около процент. Всички 30 емисии в DAX отчитат понижение. Най-голямо то е акциите на Deutsche Bank, които губят близо 3% от цената си. Книжата на германската банка достигат ново дъно в историята си, след като я грози 14 млрд. долара глоба на американското правителство . САС 40 изгуби процент, а FTSE 100 се свива с 0.75% при поевтиняване на банковите акции. Логично, понижение отчита и Euro Stoxx 50, който губи 1.07%Информацията е актуална към 10:20 ч.


description: Това става въпреки че средният срок за отложено плащане между бизнес контрагенти се е увеличил от 38 на 41 дни, показват данните от ежегодното...

title: Българският бизнес не може да събере 30% от вземанията си в срок

maintext: Това става въпреки че средният срок за отложено плащане между бизнес контрагенти се е увеличил от 38 на 41 дни, показват данните от ежегодното проучване на колекторската компания EOS "Навици на плащане в Европа" за 2016 г. Дялът на просрочените вземания у нас е най-висок в сравнение с други 13 европейски страни, като например в Германия е 18%, а в Румъния 28%. Според управителя на EOS Райна Миткова причината е в ниската ликвидност и културата на толерантност спрямо бизнес партньорите.


description: Първо ще се иска одобрението на Европейската комисия

title: Неустойката за АЕЦ "Белене" ще бъде покрита от данъкоплатците

maintext:
1
2 "Това е ситуацията, в която сме изправени днес, която води началото си от 2006 и 2008 г., но сметката дойде сега при нас и всички ние трябва да я платим", каза министърът на енергетиката Теменужка Петкова.
© Анелия Николова
1
2 © Надежда Чипева
Министерство на енергетиката ще даде заем на "Националната електрическа компания" (НЕК), с който да бъде платен дългът по арбитражното дело за АЕЦ "Белене". За целта бюджетът на министерството ще бъде увеличен, а НЕК няма да плаща лихви за ползваната помощ и няма да предоставя обезпечения. Това ще стане възможно с приемането на специален закон, който беше одобрен на заседанието на Министерски съвет (МС) във вторник, който малко по-късно ще бъде разгледан и на извънредно съвместно заседание на бюджетна и енергийна комисия в парламента. Сумата ще бъде отпусната от държавния бюджет, съобщи министърът на енергетиката Теменужка Петкова в Министерски съвет. Тя обаче не уточни какъв ще е нейният размер.През изминалите дни стана ясно, че по време на проведената междуправителствена комисия между Руската федерация и България миналия петък (16 септември) двете страни са се разбрали да бъде изплатена главницата от 400 млн. евро, която НЕК беше осъдена да плати на руската "Атомстройекспорт" заради поръчаното оборудване за АЕЦ "Белене". Пред правителството Петкова припомни, че общата сума на дълга е 628.9 млн. евро, която включва и присъдените лихви."Ако това плащане не стане сега, до края на годината размерът на главница плюс лихва (допълнително НЕК плаща ежедневна лихва от 167 хил. евро), ще достигне 646 230 132 евро. Ако НЕК не се издължи, ще има негативни последици не само за дружеството, а за цялата енергийна система на страната", е посочила още Петкова, цитирана от БТА.От решението на правителството става ясно, че сумата, която ще се предостави на НЕК ще бъде възмездна, т.е. подлежи на връщане, което е единственият възможен сценарий, за да не бъде обявено това за неправомерна държавна помощ. Това беше потвърдено и от министъра на финансите Владислав Горанов."Решението е помощта да се предостави възмездно, като разчитам на колегите на НЕК и Министерство на енергетиката така да управляват процеса на уреждане на задълженията оттук нататък с руската страна, че да има определена възвращаемост от тези активи, тъй като в края на краищата ние не плащаме глоба или санкция - ние плащаме за изработено оборудване, което е реален актив, който вероятно има стойността най-малко на това, което е присъдено", коментира той, цитиран от различни медии. "В този смисъл ще очакваме в следващия месец от колегите да предприемат съответните действия, така че голяма част от тази сума да се върне оттам, откъдето след одобрението на Народното събрание ще бъде предоставена", каза още той.За да бъдат спазени правилата обаче в законопроекта е записано, че сумата ще бъде отпусната само след одобрение на Европейската комисия, пише в прессъобщението на Министерски съвет.Причината правителството да бърза с плащането на дълга към "Атомстройекспорт" е свързана с опасенията за допълнителни негативни последици. По думите на Петкова една от тях е трупането на допълнителните лихви от 324 хил. лв. на ден, а другата, която е още по-сериозна, е "Атомстройекспорт" да поиска обявяването на НЕК в несъстоятелност. Това би означавало задълженията, които БЕХ има, да станат автоматично предсрочно изискуеми, посочи Петкова."Имахме няколко срещи с "Атомстройекспорт", които са категорични, че трябва да бъде извършено плащане, дори и частично, което ще даде възможност да водим разговори в последствие за постигане на определено споразумение. Това е ситуацията, в която сме изправени днес, която води началото си от 2006 и 2008 г., но сметката дойде сега при нас и всички ние трябва да я платим", посочи Петкова.


description: Първият и единствен президент на страната - Ислам Каримов, е починал на 78-годишна възраст, след като получи удар, предава Reuters. Каримов влезе в...

title: Президентът на Узбекистан е починал

maintext:
© Shamil Zhumatov
Първият и единствен президент на страната - Ислам Каримов, е починал на 78-годишна възраст, след като получи удар, предава Reuters. Каримов влезе в болница в събота.Авторитарният лидер управлява страната от 1991 г. Редица организации, които защитават правата на човека, наричаха режима му един от най-репресивните в света, пише ВВС. Смята се, че хиляди негови опоненти са вкарани в затвора, а свободата на словото дълго е потискана.


description: Преследваният от Турция гюленист се занимава с хостинг услуги

title: Историята на Абдуллах Бююк

maintext:
© Цветелина Белутова
След неуспешния опит за преврат на 15 юли, Ердоган заяви, че Турция ще бъде прочистена от всички поддръжници на ислямския проповедник Фетхуллах Гюлен, когото Анкара обвинява за опита за преврат.
През март месец тази година Софийски градски съд отказа да екстрадира Абдуллах Бююк по искане на Турция с аргумента, че разследването срещу него е политически мотивирано. Решението беше потвърдено и на втора инстанция, докато не се стигна до експулисрането му от МВР в сряда. Пред Софийски градски съд Бююк разкрива своята версия за разследването на Турция срещу него:"Аз искам преди всичко да ви дам информация по отношение на това как се стигна до тук и информация лично за мен. Докато правя това, аз ще се възползвам от възможността да ви дам малко подробна информация за движението "Гюлен", за ситуацията в Турция и за моето участие там.Искам да започна с това, че аз в Турция съм човек, който притежава търговски дружества и в моите фирми работят около 50 души, т.е. аз съм човек, който плаща своите данъци и уважава законите. [Ще ви разкажа] как се запознах с г-н Гюлен, но [преди това] ще споделя преди това информация защо се превърнах в цел. Както е известно, аз имам фирма, която предоставя интернет услуги и осигуряваме хостинг услуги и домейни на фирми и лица в Турция. Фирмата ми в Турция е една много популярна и известна марка и дневно продава 44 процента от домейните в Турция, имаме около 400 хиляди клиенти и това също показва, че ние когато поискаме, много спокойно можем да достигнем до около 1 милион души. Включително и всичките мои клиенти, всичките хора, с които контактувам в Турция, те знаят много добре какъв човек съм аз и ме познават много добре.Аз искам да ви представя накратко как се запознах с движението "Гюлен", а също така то е известно на други места по света като движението "Хизмет", което означава услуга, обслужване. Аз съм дете на бедно селско семейство. След като завърших основното училище, моето семейство нямаше възможност да ми осигури възможност да уча в средното училище и в гимназията и аз получих възможност да получа стипендия и да бъда спонсориран от хора, които вярват в каузата и работят в движението "Гюлен". Тези хора продължиха да ме подкрепят и по време на висшето ми образование и покриваха всичките ми материални нужди.Аз не познавам лично тези хора, не знам кои са те, защото те не правят това за своите лични интереси, защото те знаеха и бяха научили от Фетхуллах Гюлен, че основата на лошото винаги е неграмотността и затова вярваха, че трябва да се възпитават добри и хубави хора за бъдещето на Турция и на света. Тези хора, които възпитават, трябваше да уважават законите, тези хора трябваше да обичат хората само заради това, че са хора и вярват, че страната ни и светът ни можеше да бъде спасен единствено, ако се възпитават такива хора и по този начин биха се възпрепятствали войните.По време на моето образование имах възможност да се запозная със статиите и с книгите на г-н Фетхуллах Гюлен и по този начин аз приех за свой справочник тези принципи на движението. След като завърших университета, в бизнеса, който основах и започнах, аз също започнах да предоставям стипендия на бедни ученици и студенти и когато получавах искане или запитване от някого, се опитвах да помагам в рамките на моите възможности. Изпращах помощи в различни страни по света, в бедни държави по света. Също това бяха неща, които правеха хората от движението "Гюлен" и хората, които обичат да правят добрини.Вие ще се съгласите, че хора, които защитават и имат такива принципи, ще бъдат уважавани във всяка една държава. Няма никакъв свидетел или никакво доказателство за това аз лично или някой друг член на движението "Гюлен" да е участвал в някаква терористична организация или такъв вид деяние. Ние в Турция никога не сме криели своите идеи, винаги сме споделяли това, което сме смятали за вярно. В Турция има множество институции и организации, които са учредени от хора, които вярват и са членове на движението "Гюлен". Между тези организации и сдружения има частни училища, има курсове за кандидат-студентски изпити, има безплатни курсове за четене, телевизионни канали.Това, което исках да кажа всъщност е, че вестниците и тези медии винаги са пропагандирали това, което смятат за вярно и искам да обърна внимание защо се стигна до днес. Правителството в Турция беше спечелило предишните избори благодарение на подкрепата на членовете и на хората, които вярват на движението "Гюлен". Аз, моите колеги и приятели 2002 година бяхме подкрепили тази партия в името на бъдещето на страната ни, но когато политическата власт в Турция и правителството стана по-могъщо, започнаха да се открояват идейни различия.На 17.12.2014 година и също така на 25.12.2014 година беше започнато разследване срещу някои синове на министри и сина на министър-председателя. Разбира се тук също беше отразено вероятно, в рамките на този процес бяха намесени много министри, техните синове, а също така и името на тогавашния министър-председател, който сега е президент. Правителството започва да осъществява гонения и преследвания срещу нас заради това, че смята, че сме опозиционно настроени срещу него. Започна да закрива фирмите ни, да правят финансови проверки, след което редица бизнесмени бяха задържани с мотив да бъдат участници в терористична организация.Същото се случи с мен и с моята фирма. Имахме малка бизнес среща с нашите партньори и тогава дойдоха представители на властите и срещата ни беше обявена като среща на терористична организация, но съдът постанови, че това не е така и ни освободи. След това, което се случи, аз направих преглед на това, което се случва в Турция. Адвокатът ми се опита да вземе информация за делото от прокурора, но с мотив, че делото е секретно, не му беше дадена информация. За съжаление нямахме възможност да разберем какво е решението, което е взето за нас. Така минаха около 6 месеца, в които продължиха да се арестуват бизнесмени, затваряха се телевизионни каналии и аз поради всички тези събития разбрах, че в Турция в тези условия няма да можем да защитим правата си и че трябва да преструктурирам бизнеса и бъдещето си в друга държава. Освен това тази държава трябваше по закон да може да ме защити. Ако не се лъжа през 2014 година също посетих България, защото тук установих, че има много фирми, които работят в интернет-областта и можех да партнирам с тях и да развия своя бизнес тук. Освен това имах възможност да намеря и турски говорящ персонал в България.Аз не вярвам, че в Турция ще получа възможност за справедлив процес, защото както е видно и от документите, те ме обвиняват в политическа ситуация. Аз дойдох в България, защото вярвам, че в България като европейска държава ще мога да развия своя бизнес, да получа убежище и да защитя своите права."


description: Поръчката е на стойност 4 млн. лв.

title: Шест кандидата за инженер-консултанти на третата метролиния

maintext:
За победителя е предвидена и възможност да му бъдат възложени и инженерно-консултантските услуги за още един участък от третата метролиния - 4 отсечки от "Красно село" до околовръстното в посока "Овча купел"
© НАДЕЖДА ЧИПЕВА
от бул. "Ботевградско шосе" до жк "Овча купел",
Пет обединения и един самостоятелен участник са подали оферти в поръчката за инженер-консултант по третата метролиния в столицата (виж таблицата). Избраната компания ще консултира изграждането на подземния участък между Малък градски театър "Зад канала" и бул. "Владимир Вазов", изграждането на метродепото "Земляне", където ще се помещават влакчетата за трета метролиния и системите за управление на трасето и на депото.Поръчката е на стойност 4 млн. лв. без ДДС и е с продължителност четири години. Критерият за оценка е най-ниската предложена цена. За победителя е предвидена и възможност да му бъдат възложени и инженерно-консултантските услуги за още един участък от третата метролиния - 4 отсечки от "Красно село" до околовръстното в посока "Овча купел" (кв. Горна баня), 4 метростанции и системите за тяхното управление. Търгът за строителството им обаче все още не е пуснат.Третият метродиаметър -е с дължина 16 км и с 18 станции. Към момента три отделни консорциума изграждат централната му част - от "Красно село" до Малък градски театър "Зад канала". Наскоро за изпълнител на отсечката между Малък градски театър "Зад канала" и бул. "Владимир Вазов", която е и обект на сегашния търг за инженер-консултант, срещу малко под 30 млн. лв. бе избрана "Трейс". Изборът обаче за момента се обжалва. Все още не е избран изпълнител за метродепо "Земляне", което ще струва около 50 млн. лв., но с най-голям шанс след отваряне на офертите е "Геострой", която е от групата на "Геотехмин" на Цоло Вутов.


description: Инвеститорите в сектора продължават натиска си заради изсичането на гори

title: Производителите на палмово масло се обединяват

maintext:
В момента модерните земеделски стопанства прилагат високотехнологични методи като сензори за по-икономично използване на вода, дронове, сигнализиращи за пожари, и др.
© В© Samsul Said / Reuters
В съюза ще се включат общо 36 компании, покриващи широк спектър от продукти – от стоки за широко потребление до зърнопроизводители и представители на захарната индустрия. Сред тях са саудитската компания Sabic и японската Mitsubishi. Представителите на организацията се събират идния четвъртък в Сингапур.
Част от сътрудничеството ще се изразява в използването на технологии, приложими в различни сектори. В момента модерните земеделски стопанства прилагат високотехнологични методи като сензори за по-икономично използване на вода, дронове, сигнализиращи за пожари, и др.
Големите корпоративни клиенти се обърнаха срещу индустрията с палмово масло тази година заради неустойчивостта на бизнеса. Много от тези корпорации,
сред които Nestle, Unilever, Mars и Kellogg,
спряха да работят с малайзиската IOI Group, един от лидерите в производството на палмово масло.
Решението за това дойде след среща на организацията за устойчиво производство на палмово масло Roundtable on Sustainable Palm Oil, която реши да бъде отнет сертификатът на малайзийската компания. Причината за решението, изглежда, се крие в това, че IOI не е успяла да предотврати изсичането на гори в Индонезия. Вергесе предупреди участниците в съюза, че "няколко развалени ябълки в индустрията" могат да се отразят негативно на целия сектор.
Компаниите от алианса обявиха, че чрез по-отговорното използване на природните ресурси ще се подобри качеството на храната и водата, което пък от своя страна ще намали риска от конфронтации между правителствата и нови политически кризи. През 2011 г. проучване на Международния валутен фонд свърза високите цени на храната с политическата нестабилност в по-бедните страни. Вергесе коментира ситуацията по следния начин: "Представете си ситуацията след 10 години – огромна инфлация в цените на храните. Политиците и потребителите ще погледнат към нашата индустрия и ще ни обвинят, че ние се изхранваме от чуждата мизерия. Това не е позицията, в която искаме да бъдем."
Някои от най-големите производители в селското стопанство се обединяват в съюз, който да издигне статута на отрасъла и особено този на компаниите за палмово масло, съобщава Financial Times. В момента той не се радва на добро отношение от страна на политиците, като обвиненията към сектора са, че вреди прекалено много на околната среда. В частност сериозни са обвиненията към производителите на палмово масло, което намира голямо приложение в козметичната индустрия и обработени храни. Инвеститорите в сектора продължават да усилват натиска си наред със зелените движения и корпоративните гиганти заради изсичането на гори и изгарянето на торфища в Югоизточна Азия.Организацията също така ще търси начини да подобри сигурността на храните и да съдейства за спиране на климатичните промени. В алианса влизат компании като Olam, Sime Darby и Wilmar, всяка от които има намерение да работи за подобряване състоянието на околната среда. Съни Вергесе, главен изпълнителен директор на Olam, коментира пред Financial Times, че компаниите вече са водили битки за палмовото масло, докато храната и водата са по-чувствителни теми. "Трябва да действаме заедно като индустрия, да поговорим за промените и предизвикателствата пред нас", добави той.


description: И още: Европа крепи покровителите на Пеевски; След "огромните ни усилия" - не ми приписвайте Бокова; Хайде някой да провери и да каже

title: Мнения Daily - Следващата мишена на Путин

maintext:
Докато политическият театър около указа за анексиране на Приднестровието набира обороти, Путин демонстрира там военна сила.
© SPUTNIK
Фотограф: Юлия Лазарова
Уважаеми столичани и гости на София,
През 2017 г. Столичната община предвижда цялостен ремонт на бул. "Княз Александър Дондуков".Ще се реконструират трамвайният релсов път, пътните платна и контактно кабелна мрежа в участъка от ул. "Кракра" до Младежкия театър.
Проектът не променя характера на булеварда, запазва се габаритът на пътното платно от 18 м с два тротоара по 5 м. Проектът е разработен в три варианта.
Вариант №1 предвижда павирана настилка на пътните платна и при трамвайните трасета. (Без дървета според показания проект)
Вариант №2 предлага изпълнение на активните пътни платна с асфалтова настилка и на павирана настилка при трамвайните трасета и зоната за паркиране. (Без дървета)
Вариант №3 е с асфалтова настилка при активните пътни платна, трамвайните трасета и в зоната за паркиране. (С дървета)
Помогнете ни да изберем предпочитания от столичани вариант.
Следващата мишена на ПутинРедакционен коментар на "Уолстрийт джърнъл"Вниманието на Запада беше приковано към Украйна като обект на агресията на Владимир Путин в Европа. Но сега Кремъл обръща взор към малката и бедна Молдова, където Москва контролира отцепилата се територия, наречена Приднестровие.Тази седмица се навършват 10 години от деня на фалшифицирания референдум, проведен от прокремълския режим на тази територия, в който 97.2% от жителите поискаха да бъдат анексирани от Русия. За да отбележи събитието, "президентът" на Приднестровието Евгений Шевчук – дори Москва не е признала официално неговата държава, издаде указ, призоваващ към окончателно анексиране.Той също така съобщи за формирането на комисия, която да хармонизира законодателството на Приднестровието с това на Русия, и поиска план за хармонизацията до ноември.Приднестровието е късче земя от източната страна на река Днестър, откъдето идва и името му. Територията принадлежи на Молдова, но се превърна в проруска автономна държавица, след като Молдова обяви независимост през 1990 г. след разпада на Съветския съюз. Две години по-късно опитите на Молдова да си върне територията стигнаха до задънена улица след намесата на Русия.До момента Путин мълчи за указа, който обаче Шевчук едва ли щеше да издаде без одобрението на Кремъл. Руските медии са ентусиазирани от идеята за анекс. Както и свързаните с Кремъл идеолози, които вярват, че всяка част на Европа, в която има райони с рускоезично население, по право принадлежи на Русия. Около една трета от всички 500 000 жители на Приднестровието са етнически руснаци.Москва обвинява Молдова и съседната й Украйна, че "притискат" територията. Между Украйна и проруските сепаратисти в Приднестровието няма никаква любов, но правителството в Киев отрича каквото и да е системно блокиране освен преустановеното военно сътрудничество след незаконното руско анексиране на Крим и агресията в Източна Украйна.Докато политическият театър около указа за анексиране на Приднестровието набира обороти, Путин демонстрира там военна сила. През август Москва проведе в Приднестровието учение с танкове, а близо 400 руски военнослужещи участваха в друго учение през април 2015 г. Те са част от контингента от 1000 военни, които Москва поддържа на тази територия в нарушение на поетите по-рано обещания да ги оттегли до 2002 година.Военните учения и указът на Шевчук за анекса предполагат, че Путин тества Запада за потенциален следващ ход. Именно затова САЩ и европейските лидери трябва да дадат сигнал, че всяко усилие, целящо постоянна руска окупация на Приднестровието, ще бъде разглеждано като незаконно посегателство върху суверенитета на Молдова и ще доведе до санкции.Европа крепи покровителите на ПеевскиОт редакционен коментар на "Клуб Z" по повод прощалната реч на посланика на Франция Ксавие дьо КабанГосподин посланик,Сигурни сме, че има много българи, които са ви благодарни за приятелската откровеност, с която посочвахте недовършените реформи в страната ни, особено в съдебната система. Правехте това, стъпвайки по ръба на позволеното за един дипломат. Последната ви реч като френски посланик в София не прави изключение.Трудно е да ѝ се възрази, защото казва истини. Да, в България съдебната система е пълна с "гнили ябълки". Да, олигархията я използва, за да се разправя с неудобните. Да, липсват обществена енергия и политическа воля това да се промени радикално. Да, корените на днешните проблеми на страната са в комунистическия режим и в остатъците му. Да, тези, които емигрират днес от нея, я оставят на Делян Пеевски, охранена издънка на тези корени.Колкото и да е вярно това обаче, то е половината от цялата истина. Другата половина, която липсва, е, че всичко това вече десета година става под благосклонния поглед на ЕС, една от чиито основни държави вие представлявате. Затова наш дълг като приятели е да продължим мислите ви с реципрочна откровеност.Лицето Пеевски отдавна не е просто лице. То е банализиран образ на модела, който пречи на България да се откъсне от миналото, от неговите геополитически зависимости и навици. Пеевски въплъщава т.нар. модел #КОЙ, където му е отредена изпълнителска роля. Той има покровители, които Европа крепи.Когато бяхте в началото на мандата си, а ние започвахме това издание, питахме нашите читатели какво е за тях Европа. В бележките ни остана отговорът на един от тях, напълно свободен от политическа коректност:"Европа е мястото, където мога да избягам." Защо гражданинът на една държава членка иска "да избяга" в друга? От какво? Убедителна ли е тази Европа?Да, това не е като тероризма и като кризата на еврото, не е като миграционната криза или като "Брекзит", но все пак... Явлението "Пеевски" е пример, че моделът на "нашия негодник", на нашия Трухильо, на нашия Тачо Сомоса от началото на студената война е жив в отношенията между "старите" и "новите" демокрации в ЕС.И това е една от причините вярата на последните еврофилски мнозинства в Източна Европа в бъдещето на нейния проект да се разколебава.Моделът "Пеевски" и двуличното отношение на Европа към него е пример как тя абдикира от "преобразяващата си роля" в името на партийни или национални егоизми. Затова, когато критикувате българската корупция и българската съдебна система, не забравяйте - и вашите държави, и вашите правителства, и вашите политици са дали нещо те да са такива, каквито са днес.Това не отменя дълга на българите сами да почистят и да подредят страната си. Няма как всички "да избягат" от нея.Не ми приписвайте БоковаОт изказването на премиера Борисов на заседанието на МС във вторникПредишното правителство (на ГЕРБ – бел. ред.) положи много усилия и работи много активно, особено Вежди Рашидов, за избирането на г-жа Бокова за генерален секретар на ЮНЕСКО. Положихме огромни усилия. Много преди да дойде времето за избор на нов генерален секретар на ООН, в последните си дни Орешарски реши да номинира г-жа Бокова.След това ние като толерантно правителство, си спомняте добре, изпратихме и потвърдихме с официален документ взето решение на Министерския съвет до Ню Йорк. Нашето правителство сме работили абсолютно честно и почтено за избора на госпожа Бокова. С тези писма ние сме помолили всички в света максимално да съдействат, максимално да ни подкрепят.До този момент минаха четири изслушвания. За съжаление нашият кандидат е трети, пети, седми, пети. Моите уважения, но дори Македония и Сърбия са преди нас. Някой явно иска недоброто си представяне да ми го припише на мен, на вас, на България.Хайде някой да провери и да кажеОт коментар на Евгений Дайнов в "Дневник"Има две новини от последните дни. Първата е добра за българската демокрация: че след две денонощия гръмотевично мълчание основни медии и политици все пак реагираха на интервюто на Цветан Василев, в което той за пръв път подкрепя твърденията си с имена, дати и събития. Оказа се, че общественото негодувание, дори заключено само в интернет, все пак продължава да създава сериозни проблеми на инак самовлюбената държавна върхушка.Втората новина не е толкова добра: държавната върхушка в своите първи реакции действа на принципа "да не му обръщаме внимание". Затова Румяна Бъчварова пита – защо да вярваме на едната страна (Василев), а не на другата (Пеевски и Борисов). Затова депутатът Пеевски пита: Защо Василев говори точно пред "Капитал"; и защо Радан Кънев толкова го мрази. Но хората затова изграждат институции - за да е държавната политика въпрос на проверки на факти и на последващи наказания.В държавата има над 70 контролни институции; подобни функции имат и ред министерства. Нека се заемат с онова, за което им плащам като данъкоплатец: да проконтролират кои твърдения на Цветан Василев са верни (т.е. описват факти) и кои – не. Мен като работодател на държавните мъже и жени дълбоко не ме интересува кой е по-голямо говедо. Интересува ме дали конкретните твърдения на Василев, че от мен, данъкоплатеца, някакви хора са откраднали пари – са факти. Затова плащам данъци, а не за мнения.Сега ще почнат: Ама е много трудно. Ама няма документи. Ама няма да клатим стабилността... Не е трудно, напротив – лесно е.Хайде да видим:Покрай неотдавнашната препродажба на "Виваком" Василев твърди: "Става въпрос за преразпределяне на едни минимум 300 млн. евро в съотношение 20% в полза на ВТБ, около 20% е за вездесъщите измамници братя Велчеви и Красимир Катев като слугинаж на ВТБ, и от 43 до 46% за мюрето Спас Русев.""Защо да вярваме на Василев, а не на споменатите от него хора", ще ме пита Бъчварова. Ама аз не искам спор, а друго: някой да провери това така ли е, или не е така. Затова, по дяволите, им плащаме заплатите.Продължаваме: "Сега, докъде Пеевски е влязъл навътре (т.е. в контрабандата с цигари) сигурно знаят много хора – и службите, и неговата марионетка Венцислав Чолаков... Това са всички дружества, които са регистрирани в Дубай и които са използвани за трансфери на парични средства от контрабандната дейност на дружествата на Пеевски... Две-три лихтенщайнски кантори държат цялата тайна."Това е просто като фасул.Разузнаването да каже дали е вярно твърдението за контрабандата и за ролята на този Чолаков. А държавата надлежно да издири въпросните лихтенщайнски кантори и да ги пита какво имат като документи по случая."Какво е "Водстрой"? Това бяха два продънени самосвала. Това е една пощенска кутия за кражби... Елиминира се останалата конкуренция, подписва се договорът с "Водстрой", която пък подписва договори с подизпълнители, взема си своите 10 - 15%, останалото го хвърля на другите фирми. Дори и това не им дава... заплашват ги, ако някой си иска парите. Вижте също така какви договори са подписвани от "ЖП инфраструктура" с "Водстрой" при министерстването на Ивайло Московски – рамкови договори, които са престъпление."*Хайде някой да провери - може и стопанска полиция. Или Бъчварова вярва на "Водстрой", защото Василев "е излъгал толкова българи"..."Последните години обмяната на горивата на държавния резерв става с активното участие на "Лукойл", който е един от външните държатели на горивото за резерва. Тоест горивото въобще не се и мести. Само че то задължително се продава на ниски цени от държавния резерв и след това се купува обратно на високи."Бъчварова може да засили още някой от своите десетки хиляди служители да се занимае и с този въпрос. Отново искам отговор само на едно питане: вярно ли е казаното тук от Василев?"Чудя се на тези, които говорят, че той (т.е. Пеевски) бил допуснат за един ден до масивите на ДАНС. Та Писанчев му беше като куриер. Да не говоря за още хора, които и сега действат – Юлиян Колев, така нареченият Боби Гъза и прочие."Май излиза, че след като Бъчварова се нае да защитава честта на Пеевски и Борисов, пак ще има работа да се върши. Документите в ДАНС са в режим такъв, че да се знае във всеки момент къде са. Ако това е така, иде реч за реална заплаха за националната сигурност. Искам покрай другото да знам и каква е хавата с този Боби Гъза – кой е, кому какво е носил и къде работи или е работил.Ако ми отговорят на тези прости като фасул въпроси – това ще е третата добра новина. Защото ще излезе, че чат-пат някоя институция от време на време върши работата, за която й плащат данъкоплатците. Ако отговори не последват, това ще означава, че държавата прикрива разбойниците (си) и уврежда интереса на своите работодатели – гражданите. И тази държава ще е доказала, че не е никаква държава. Ще се наложи да си наемем - с нашите данъци, някакви други хора.НКЖИ възложи пореден договор - за 28.5 млн. лв. с ДДС, на обединение "ЕТС технолоджи", съставено от строителните компании "Водстрой 98", "Хидрострой" АД, "Балкантел" и "Бонети", става ясно от регистъра на обществените поръчки. С този договор сумата, предоставена от държавната компания на сдружението "ЕТС технолоджи" от 2013 г. насам, надхвърля 100 млн. лв. Другите две избрани за подобни дейности обединения нямат почти нищо поръчано.За 3-4 години "Водстрой 98" натрупа обществени поръчки за над 800 млн. лв.И отговорът да е "асфалт"Публикувана на сайта на Столичната община анкета за ремонта на бул. "Дондуков"


description: Близо 4.6 млрд. лева са договорени по всички програми към началото на настоящата седмица.

title: Дончев: Договарянето по новите програми върви три пъти по-бързо

maintext:
© НАДЕЖДА ЧИПЕВА
Темповете на договаряне и разплащане по проектите в рамките на новия програмен период 2014 - 2020 г. са 2-3 пъти по-бързи в сравнение със същия момент от предишния програмен период. Това съобщи по време на блиц контрола в парламентарната комисия по управление на европейските фондове вицепремиерът Томислав Дончев.
Към 13 септември по всички оперативни програми са договорени над 4.6 млрд. лева, което представлява 28% от общия бюджет на оперативните програми. Изплатените средства са 508 млн. лева, което е 3.1% от бюджета. До края на годината се очакват плащания в размер на още около 200 млн. евро, т.е. годината може да приключи с не по-малко от 5% разплатени средства, изчисли вицепремиерът. Обявените към момента процедури са за около 65% от бюджета на оперативните програми, допълни той.
Дончев обясни, че ЕК не поддържа база данни с брутните плащания към отделните държави от ЕС. Сравнение с останалите членки можем да правим на база на акредитираните оперативни програми и финансови инструменти и междинните плащания, обясни вицепремиерът. Що се отнася до междинните плащания, България се движи някъде по средата. Финландия е рекордьор с междинни плащания за 14.3% от бюджета на програмите, докато Малта, Румъния, Италия, Словакия, Полша, Кипър и други страни – под 1%. При нас те са почти 2% от бюджета на програмите.
Дончев призна, че има дисбаланси в темповете на договаряне и плащане по различните оперативни програми. "Добро управление" например се бави заради реформи и законови промени, за "Околна среда" отдавна се знае, че инвестициите във водния сектор, с изключение на предварително договорените ранни проекти, са под условие и са обвързани с изпълнението на водната реформа.


description: Доналд Туск очерта в писмо основните теми за форума в петък

title: Срещата на ЕС в Братислава се фокусира върху бъдещето след Brexit

maintext:
може да има и глобални икономически последствия, смята той.
Шест теми
1. Позиция за преговорите с Лондон за Brexit – добри отношения с Великобритания, но и да е ясно, че е добре да останеш член на ЕС.
2. ЕС след Brexit – да си контролираме външните граници, да възстановим баланса между свобода и сигурност, откритост и защита.
3. Ефективна борба с тероризма – повече сътрудничество на полицията, размяна на информация, борба с радикализацията - включително и от интернет доставчиците, и контриране на ксенофобски и расистки призиви.
4. По-добра защита на икономически и социални интереси, видимост на твърдата позиция спрямо външни конкуренти.
5. Пътна карта за развитие, работни места, шансове за младите, развитие на единния пазар, инвестиции; ревизия на отношенията с Русия през октомври, засилване на отбраната през декември, след това – развиване на банков, икономически и монетарен съюз.
6. ЕС няма да става една държава, няма подкрепа за нови правомощия за евроинституциите, нужен е баланс между приоритетите на отделните страни членки и Брюксел; да се разберем какво е най-добре да запазим от настоящата ситуация.
По-твърда политика спрямо мигрантската криза и справяне с последиците от Brexit – това ще бъдат основните теми, които лидерите на Европейския съюз ще обсъдят на срещата си в Братислава в петък, става ясно от писмото на председателя на Европейския съвет Доналд Туск до ръководителите на 27-те страни без Великобритания."Миналогодишният хаос по границите, ежедневните нови изображения на стотици хиляди души, движещи се безконтролно на континента, уплашиха много европейци. Те чакаха прекалено дълго за действия, които да овладеят ситуацията, като затварянето на пътя през Западните Балкани и сделката с Турция. А вместо това прекалено често чуваха политически коректни изказвания, че Европа не може да бъде крепост, че трябва да остане отворена.Липсата на бързо действие и на единна европейска стратегия отслаби вярата на гражданите в правителствата им, институциите и учрежденията като цяло, а тя вече бе пострадала от финансовата криза. Жизнено необходимо е това доверие да бъде възвърнато бързо и Брекзит бе ясен пример за това.""Нямаме време за губене", пише Туск и посочва, че срещата в Братислава ще бъде повратна точка за защитата на външните граници. "Трябва да покажем на гражданите си, че искаме и можем да ги защитим от повторение на хаоса от 2015 г."Според председателя на Европейския съвет преговорите с Великобритания по условията за напускането ѝ няма да са единственото предизвикателство, произлязло от юнския референдум."Би било фатална грешка да презюмираме, че отрицателният резултат в допитването е чисто британски проблем, че британският евроскептицизъм е симптом на политически отклонения или просто цинична игра на популисти, експлоатиращи социалното недоволство", предупреждава той. Според Туск гласуването е било опит да се отговори на въпросите, които "милиони европейци си задават всеки ден", и Брюксел и страните членки трябва да се изправят пред тях.BrexitДоверието към ЕС у работниците, потребителите и предприемачите ще пострада, ако Европа не успее да сключи бързо търговски споразумения, и това ще създаде впечатлението, че напускането на Великобритания е започнало процес на елиминация на ЕС от световния пазар.В сравнение с останалите глобални сили ние имаме видими дефицити в "твърдата политика" (отбраната и изпълнителната власт), пише Туск. "Въпреки това няма да превърнем Европейския съюз в единна държава, но ще бъде съдбоносно важно държавите членки да работят по-добре заедно.""В наши дни на ЕС все повече се гледа като на необходимо зло вместо като на общо благо", твърди председателят на Европейския съвет."Между скептицизма на песимистите и евроентусиазма има място за "реален оптимизъм". Той трябва да бъде основан на взискателна диагностика. Трябва да направим всичко възможно, за да се предпазим от прехвърлянето на вина, толкова типично за последните години и толкова безплодно, както и от борбата за най-привлекателни слогани - "по-добре Европа", "по-малко Европа" или "повече Европа". В крайна сметка някой може да приключи нещата с думите "никаква Европа".


description: Това поставя високи очаквания за заседанието през декември

title: Фед послуша пазарите и остави лихвите без промяна

maintext:
Предедателят на Фед Джанет Йелън
Федералният резер остави лихвите в САЩ без промяна. "Краткосрочните рискове за бъдещето на икономика вземат превес", гласеше част от изявлението на Комитета за операции на открития пазар, който гласува запазването на основния процент в страната в интервала 0.25%-0.50% с 8 на 4 вота. Става въпрос за оувърнайт цената на кредитите (Fed Funds Rate), които монетарният регулатор отпуска на търговските банки за попълване на задължителните резерви.
Още от същото
Решението беше очаквано за пазарите. Реториката в седмицата преди срещата на централната банка показа превес на тезата, че времето за покачване на лихвата все още не е дошло. По-голямата част от 12-членния комитет (8 срещу 4) се изказа против. Част от индикаторите, които банката следи, са нивото на заетост и месечната инфлация в американскта икономика. Последните не разочароваха, като данните за общото равнище на цените през август показаха покачване. Въпреки това годишната инфлация остава под целевите 2%, което е провал за основния мандат на Фед.
Освен върху макроикономическите данни централната банка следи състоянието на пазарите. Индексите на американските борси се отдалечиха от годишните си върхове заедно с корекцията на европейските капиталови пазари. Евентуално покачване на лихвите очаквано щеше да подкопае допълнително цените на повечето акции на пазара с изключение на банковите, за които по-високите лихви естествено щяха да донесат и повече приходи. Евентуална паника на борсата пък нямаше да донесе нищо положително за институцията.
Пропуснати възможности
С изминаването на настоящата 2016 г. вратите пред Фед се затварят. Институцията си постави високи цели за периода - между две и три повишения на основния лихвен процент. Изминалите срещи на Комитета за операции на открития пазар обаче бяха белязани от различни събития, които носеха една или друга несигурност за икономиката на страната.
Сривът на борсите в началото на годините беше последван от необнадеждаващи данни за икономиката и от изненадата Brexit, като разочароващите данни за пазара на труда през юни обезкуражиха допълнително Фед, който неколкократно се застъпи за запазване на ниските лихви. Въпреки това, до края на годината централната банка предвижда поне едно повишение, което покачва значително вероятността декември да е месецът за ръст на лихвите, точно година след последната промяна
Пазарна реакция
След като очакванията на инвеститорите се оправдаха, не последваха сериозни размествания на пазарите. Йената очаквано атакува отново най-високата си стойност за годината. Японската валута поскъпна с 1.13% до 100.54 за долар, търсейки курс в двуцифрените стойности. Еврото поскъпна с 0.36% до 1.1193, а паундът компенсира натрупани загуби, котирайки се с 0.32% повишение на 1.3027.
Американските индекси се покачиха, като Dow Jones нарасна с 0.52%, S&P 500 добави 0.65%, а NASDAQ Composite излезе на зелена територия с повишение от 0.58%.


description: Членът на ВСС в Румъния Кристи Данилец пред "Капитал"

title: Отказът да се говори за корупцията е първи знак, че тя съществува

maintext:
© Спас Спасов
В момента Данилец е специален пратеник на Европейската комисия в Босна и Херцеговина за оценка на състоянието на съдебната система на страната преди началото на преговорния процес за присъединяването й към Европейския съюз.
Истина е, че през последните пет години постигнахме огромни резултати в съдебната система в Румъния. Особено през последните две години започнаха разследвания срещу много политици, членове на парламента, министри, на двама бивши министър-председатели и дори президента.
Виждайки тези резултати в борбата с корупцията, хората започнаха да ги възприемат като пряк резултат от реформата на съдебната система. Именно това е причината, поради която доверието в нея расте в Румъния. В момента то е двойно по-високо, отколкото в изпълнителната власт, и тройно по-високо, отколкото в парламента.
За щастие през последните пет години, особено в сферата на наказателното правораздаване, делата, по които са осъдени високопоставени политици и ръководители на политически партии, не са били насочени срещу една или друга политическа партия. Осъдените политици са както от управляващата партия, така и от опозицията, а това означава, че политически поръчки няма.
Отговорът на въпроса как стана възможно всичко това е много прост и има два аспекта: Единият от тях е самото ново поколение съдии и прокурори, които влязоха в румънската правораздавателна система без каквато и да е връзка с бившата комунистическа партия и нейните тайни служби.
Преди десет години корупцията в Румъния все още беше толкова широко разпространена, че Европейската комисия поиска безусловното прилагане на специален механизъм, който да доведе до разследване на корупцията по високите етажи на властта. За тази цел комисията ни предостави експертна помощ - в Румъния пристигнаха специалисти от Италия и Испания, където съществуват подобни институции за борба с корупцията и мафията.
Така през 2002 г. ние за първи път се опитахме да създадем подобна система. По това време в рамките на прокуратурата беше структурирано специализирано звено за борба с корупцията по високите етажи на властта. За съжаление обаче с него не постигнахме абсолютно никакъв резултат. Причината беше, че това звено беше политически контролирано, неговият ръководител беше политическо назначение.
С годините обаче в звеното започнаха работа нови прокурори, беше сменен и ръководителят му. Новите хора бяха с абсолютно чисти репутации, много добре професионално подготвени и без връзки в политическите среди. Именно те започнаха да разследват хората, заемащи висши държавни длъжности, и политици, без да се съобразяват с това кой какво влияние има.
Както България и Румъния, така и много други бивши комунистически страни все още имат сериозен проблем с корупцията. По време на комунистическия период корупцията беше начин на живот и дори сред падането на тоталитарните режими този манталитет и тази нагласа продължават да живеят в обществото.
В малки страни като България, Черна гора, Македония или Босна и Херцеговина всеки познава всеки. В страни като вашите "корупция" не означава само предлагане и получаването на подкуп, но и установяване на нерегламентирани контакти с хора, заемащи определени длъжности. Моето лично мнение е, че отказът всичко това да бъде признато и за него да се говори е първият знак, че една държава е корумпирана.
Маковей прехвърли всички правомощия, свързани с кариерното развитие и управлението на съдебната система от Министерството на правосъдието към Висшия съдебен съвет. А с една законова промяна намали изискването за продължителност на трудовия стаж, който трябва да има един млад съдия, за да бъде повишен. Така беше подмладен съставът на по-високите нива в съдилищата.
Значи в момента вие и вашите колеги сте напълно убедени, че съдебната система в Румъния е независима?
О, да, да! Дори смятам, че румънските съдии вече са прекалено независими. Това понякога създава впечатлението, че съдиите използват тоталната си независимост, за да прикрият факта, че не са достатъчно компетентни и дори отсъждат не според закона, а според собствените си преценки.
Но искам да кажа и друго - изграждането на независимостта на съдилищата и съдебната система не е едностранен процес. Колкото по-свободни са съдите, толкова по-голяма отговорност трябва да носят за действията си. Този баланс е абсолютно задължителен.
Когато казвам отговорност, това означава отчетност, прозрачност на цялата дейност на съдиите. Става дума както за професионалното им поведение по време на заседание в съдебната зала, за вземането на мотивирани съдебни решения, но и за строга политика по налагане на дисциплинарни наказания на съдии, които са престъпили закона. С цялата строгост!
Ние като съдии сме задължени да даваме публичност на четири аспекта от живота си: Всяка година аз и моето семейство сме задължени да обявяваме имотното си състояние. След това сме длъжни да обявяваме членството си в различни организации, независимо дали в тях сме на ръководна длъжност или просто членове. Това задължение се отнася за всички случаи - членство в професионална организация или обикновена неправителствена организация.
Длъжен съм да обявя дали по време на управлението на бившия комунистическия режим съм бил агент или информатор на "Секуритате". Ние установихме двадесетина съдии с такова минало. Тези хора не могат да бъдат председатели на съдилища или членове на Висшия съдебен съвет.
Забранено им е да членува в политически партии.
Всичко това има за цел да изолира съдиите и прокурорите от бизнеса, политиката и службите за сигурност.
Вие виждате ли връзката между работата на румънската съдебна система сега и състоянието на румънската икономика в момента?
Връзката е пряка и веднага ще ви обясня какво имам предвид. Когато говорим за обществен напредък, ние на практика говорим за напредък на икономиката. Тя трябва да е защитена от закона и правосъдната система. В продължение на много години, особено в сектора на обществените поръчки, в Румъния държавните служители използваха всички начини, за да пълнят собствените си джобове.
Благодарение на резултати, които постигнахме в областта на корупцията, а също и с приемането на Закона за гражданската конфискация на активите, придобити от престъпления, нещата в икономиката започнаха да се подобряват.
Това, което се случва в момента, е, че ако държавен служител поиска подкуп, човекът, обикновеният гражданин или бизнесменът отиват директно в Антикорупцонната агенция и подава жалба. И докато в миналото прокуратурата започваше да разследва корупционни престъпления, след като се самосезира или получи информация от службите за сигурност, в момента такава информация се черпи направо от гражданите. За нас това е огромен резултат.
Вие имате не един, а два профила във фейсбук, повече от 8 хил. приятели и 19 хил. последователи. Имате канал в
YouTube
и блог. Какво ви носи това - повече популярност и възможност за изява, обществено доверие или става дума просто за допълнителни "канали" за самозащита?
Аз използвам социалните медии като средство, с което изграждам образа на съвременната система на правораздаването в Румъния. Преди години беше немислимо съдия да разговаря с обикновени граждани. Но аз и други мои колеги съзряхме в социалните мрежи възможност да образоваме хората.
Аз много обичам да водя дискусии във фейсбук, свързани с устройството на съдебната система, с разделението на властите, с атаки от страна на политици срещу представители на съдебната власт.
Хората се нуждаят от подобен тип комуникация, от някой, който да им обясни как действа съдебната власт.
Вие посещавате училища, срещате се с деца, за да им говорите за ценностите на правораздаването, но и за да ги окуражавате да учат право. Как мислите, добри съдии ли ще бъдат децата, израснали и възпитани в това, общо взето, "несправедливо време" на прехода в бившите комунистически страни?
Сигурен съм, че днешните деца ще станат добри съдии. Аз съм изключително позитивно настроен човек и трябва да ви кажа, че вярвам в по-доброто бъдеще. Ако правосъдната система започне да работи по-добре, по-добре ще започне да функционира и цялото общество. За съжаление трябва да си дадем сметка, че подобни резултати не могат да бъдат постигнати за един ден. За това понякога трябват години.
В съдебната система на Румъния вече работят първите три, четири поколения съдии и прокурори, родени след промяната през 1989 г. Те нямат пряка връзка с периода на комунизма. Моите родители например никога не са били членове на Комунистическата партия.
По време на Декемврийската революция аз бях на 14 години и бях назначен за съдия след издържан конкурс. През годините бях повишаван единствено и само благодарение на качествата и на работата си. Така аз и други мои колеги сме идеалният пример за това, че е напълно възможно да станеш лидер в съдебната система единствено благодарение на усилията, които полагаш, и начина, по който работиш.
Това, на което се опитвам да науча децата, е, че трябва да уважават закона, дори ако не са съгласни с него. И, че мястото на този, който нарушава закона и извършва престъпления, е в затвора. Оттам правим и връзката, че свободата може да бъде отстоявана единствено при спазването на законите.
Кристи Данилец е специалист по борба с корупцията в съдебната система и член на Висшия съдебен съвет в Румъния. От 2005 до 2007 г. е един от тридесетте съдии и прокурори, командировани в румънското Министерство на правосъдието, за да бъдат част от реформаторския екип на тогавашния министър и сегашен евродепутат Моника Маковей.В рамките на съдебната система опозиция срещу усилията ни за реформиране на системата няма. Отпорът, който срещаме идва по-скоро от някои политици, но и от журналисти, които те контролират. Опитват се да наложат в обществото мнението, че когато започваме наказателно разследване срещу някого или го осъдим, това всъщност е изпълнение на политическа поръчка.Вторият аспект е натискът за реформа, който оказа Европейският съюз върху Румъния.Всичко това дава ясен знак колко колко важна е фигурата на ръководителя в подобно звено.Да, през периода 2005 - 2007 г. аз бях един от тридесетте съдии и прокурори, командировани в румънското Министерство на правосъдието, за да помогнем на г-жа Маковей да осъществи реформата. Това е едно от нещата, с които най-много се гордея в живота си.Първото, което Моника Маковей направи, беше да ограничи правомощията на ръководителите на съдилищата. След това намали възрастта за пенсиониране на съдиите и увеличи много рязко пенсиите им, за да може това да послужи като стимул магистратите с лоша репутация по-бързо да напуснат системата.По онова време в Румъния имаше звено, което изпълняваше ролята на някаква "тайна служба" в Министерството на правосъдието. Мисля, че в България подобна система не съществува и никога не е съществувала. Това звено беше натоварено с разследването на корупцията сред съдиите и прокурорите. Работата на тази служба беше много неефективна и Моника Маковей я закри.Тя беше и първият министър на правосъдието, който започна много широк публичен дебат по независимостта на съдебната система и ролята й в борбата с корупцията.Пак Моника Маковей въведе и системата на т.нар случайно разпределение на делата в съдилищата.Но каквото и да говорим, сега върху съдилищата в Румъния няма политически натиск. Висшият съдебен съвет и инспекторатът към него имат особена роля в постигането на тази независимост.По тази причина в Румъния вече никой не се притеснява да дискутира проблемите на корупцията в съдебната власт и налагането на дисциплинарни наказания.Мнозинството от членовете на съвета задължително трябва да са избрани от самите съдии без каквато и да е намеса от страна на политиците. Смелите и добре подготвените съдии заслужават да бъдат защитавани. За съжаление живеем във времена, в които, за да бъдеш съдия, се иска много смелост.В същото време съветът трябва да реагира при всяка атака или критика, отправени към съдия или прокурор, но и да реагират незабавно и категорично във всеки случай, когато се окаже, че съдия или прокурор е направил някакво нарушение.Функцията на Висшия съдебен съвет не е да прикрива магистрати с проблемно поведение, а да защитава авторитета на системата. Независимостта на съда не е привилегия на съдията. Това е право на гражданина.Не! Хора, които са работили в системата на "Секуритате", в момента са останали само в бизнеса. Но тук трябва да уточня нещо!Много важно е да се знае също, че по закон на магистратите е забранено да бъдат информатори, сътрудници или по някакъв друг начин да поддържат връзки и със съвременните служби за сигурност на Румъния.За това на последната страница на едно учебно помагало, което съм съставил, има илюстрация, която изобразява знак на равенство между думите "право" и "свобода".


description: Очакванията на мениджмънта са Expat Bulgaria Sofix UCITS ETF да стане една от най-ликвидните позиции

title: Първият български борсово търгуван фонд (ETF) дебютира при силен интерес

maintext:
Управляващият партньор Никола Янков (в средата) очаква фондът да привлече 10 млн. лв. в следващата година
[БФБ]
Трима маркетмейкъри ще осигуряват ликвидност по позицията.
5%
от парите на фонда ще бъдат държани кеш
овият председател на Комисията за финансов надзор (КФН) Карина Караиванова определи пускането му като стъпка към изпълнението на обещанията за развиване на капиталовия пазар у нас чрез предоставяне на нови инструменти. В първия ден от търговията на борсата минаха над 150 хил. акции от фонда, като цената им беше между 1.039 и 1.065 лв. за брой. Tова беше и позицията с най-голям обем изтъргувани акции на борсата за деня.
ETF-ът ще бъде отворен, като ще изкупува обратно акциите си по всяко време. Като причина за това Василев посочи улесняването на инвеститорите, което да привлече и повече чуждестранни институционални акционери. Според него за тях е важно да имат инструмент, който за минимално време и разходи да могат да влязат на пазара. Той също така не изключи листването на фонда и на други пазари, ако се докаже като успешен на българския пазар. Като приходи "Експат капитал" ще удържа 1% от нетната стойност на активите на годишна база, а разходите първоначално се очаква да достигнат 1.5%.
Защо SOFIX?
Капитализацията на борсата в София мина 7 млрд. лв.
Това се случва за първи път от февруари тази година, когато падна под това ниво. По време на сесията във вторник нивото й достигна 7.02 млрд. лв. на основния пазарен сегмент. Оборотът също е висок за следкризисното състояние на борсата и достига близо 1.6 млн. лв. Основният индекс SOFIX е на най-високото си ниво от началото на годината и за последните 12 месеца. По време на сесията във вторник затвори с повишение от 1.15% до 493.26 пункта. С по над процент затвориха и останалите индекси.
Първият борсово търгуван фонд (ETF) на БФБ - София, започна да се търгува във вторник при висок интерес. Expat Bulgaria SOFIX UCITS ETF (тикър BGX) ще инвестира във всички емисии от индекса SOFIX, като ще следва движенията и съответно доходността им - т.е. доходността му ще зависи от представянето на основния борсов индекс. Създател на фонда е финансовата група "Експат капитал". Българският ETF е един от малкото в Централна и Източна Европа и единственият от този мащаб извън големите капиталови пазари на Русия, Полша и Турция.Пускането му определено е събитие за българския капиталов пазар, който вече осма година страда от липса на ликвидност, нови инвеститори и малко емитенти, а цените на акциите са там, където паднаха през 2008 г. НПасивният мениджмънт ще бъде в основата на управлението на активите, което означава, че управляващото дружество няма да избира в кои емисии да инвестира на база доходността им. Въпреки това фондът ще може да влага максимум 40% от средствата си в позиции, с тегло над 5% и до 20% за всички останали.Фондът ще трябва да държи 5% от средствата си кеш. Expat Bulgaria Sofix UCITS ETF е успял да изпълни тези условия още преди пускането си на пазара, като 87.3% от предварително набраните 470 хил. лв. са били инвестирани в акции от SOFIX, коментира един от управляващите партньори в "Експат капитал" - Николай Василев.С набирането на средства се очаква тези проценти да спадат, докато достигнат типичните за този вид инвестиция такси от 0.2% - 0.5%. Управляващият партньор Никола Янков очаква средствата във фонда да достигнат 10 млн. лв. в следващата календарна година. Фондът набира активи чрез първична продажба на дялове в офисите на "Експат", като те са за по-големи клиенти. На борсата може да се купят вторично книжа, като там минималната вложена сума е 2500 лв."За да има ETF, трябва да има маркетмейкъри", коментира Николай Василев. В това отношение фондът е успял да си осигури ликвидна подкрепа. Освен "Бенчмарк финанс", който беше първият посредник, договорил включване, в последните дни се присъединиха още два. В началото на седмицата стана ясно, че "Първа финансова брокерска къща" и "Елана трейдинг" ще станат маркетмейкъри. Последната изпълнява тази роля и в търговията с акциите на "Сирма груп холдинг".Задачата и на трите страни е да поддържат оферти "купува" и "продава" с минимален обем от 2500 лв. при максимален спред от 5% в двете посоки. Въпреки това и трите дружества обявиха, че освен по-малък спред ще предлагат по-често и по-големи пакети на инвеститорите.Една от целите на фонда е да стане най търгуваната позиция на БФБ с най-голям дневен оборот и брой сделки, заяви Николай Василев. Освен това със съдействието на маркетмейкърите ще се търси възможно най-тесен спред. "Експат капитал" също ще изкупува пакети акции от SOFIX в замяна за книжа от ETF-а.Освен най-разпознаваем за местните и чуждестранните инвеститори SOFIX също така даде повод за оптимизъм. Индексът обърна движението си в последните месеци. След като удари най-ниската си точка в края на април, SOFIX е нараснал с 12.33%. За последната календарна година 12 от 15-те емисии в състава му са поскъпнали, а 9 от тях са изпреварили индекса, който на годишна база се покачва с 6.03%.Перспективите пред пазара обаче не са приключили. Ръководителят на отдел "Финансови пазари" в "Елана трейдинг" Димитър Георгиев коментира за "Капитал", че очаква SOFIX да продължи да се покачва до края на годината. Според него не е изключено индексът да атакува 500 пункта.